section_heading: Trajni apostolski upravitelj trebinjsko-mrkanski
paragraph_text: Rizvanegović je smijenjen u ožujku 1851. godine, a vlast su preuzeli Hajrudin-paša i Omer-paša Latas. Hajrudin-paša se sastao s Maslaćem i izrazio svoje neslaganje da Trebinjsko-mrkansku biskupiju kontrolira biskup iz Austrijskog Carstva. Očekujući da će ga isto pitati Latas, Maslać je od Jederlinića zatražio da mu pošalje ferman koji se čuva u biskupijskoj pismmohrani koji je primio trebinjsko-mrkanski biskup Nikola Ferić, kojim je sultan Selim dopustio svećenstvu slobodno djelovanje svećenika Trebinjske biskupije na području Osmanskog Carstva. Maslać je pred Latasom uspio osigurati nastavak rada klera. Trebinjsko-mrkanski kler je od Latasa tražio da Jederlinić dođe u biskupiju, što je više puta odbijeno. Zbog toga je Maslać tražio od Propagande imenovanje trebinjsko-mrkanskog biskupa, ali bez uspjeha.